Lav et referat af nedenstående tekst:

Tekst:
Nordic Inc festival i Arena Nord i Frederikshavn er i fuld sving. Og der var glæde over, at det igen er muligt at samle folk til den store tatoveringsfestival, som sidste år blev aflyst på grund af corona. - Det er skidefedt at være tilbage igen efter udsættelsen sidste år, så nu er det bare dejligt at have samlet alle tatovørerne igen og få en rigtig god weekend her i Arena Nord, siger projektleder for Nordic Inc Festivalen Jakob Guldbrandt Steffensen. Han fortæller, at der er et sted mellem 85 og 95 stande med tatovører fra 14 lande repræsenteret - dog ikke fra Asien, som stadig er ramt af coronarestriktioner. Farvestoffer forbydes Men er der glæde over, at det igen er muligt at samles til en tatoveringsfestival, hænger der til gengæld en mørk sky over hele branchen. For de farvestoffer, som tatovørerne bruger, mistænkes for at indeholde kræftfremkaldende stoffer. Derfor forbydes de fra årsskiftet. Og en af dem, der er frustrerede over de nye regler, er Brian Grønhøj, der ejer to tatoveringsbutikker i Aalborg under navnet Artistic Tattoing. - Der findes ikke noget alternativ til den farve, som de nu har forbudt. Det gør selvfølgelig, at vi står foran en lukning af vores butikker, og det er jo katastrofalt, siger Brian Grønhøj. Han forklarer, at det ikke virker til, at producenterne af tatoveringsfarverne i tide har forstået alvoren af forbuddet, og at der derfor ikke er fundet nye, alternative produkter. Han mener dog, at folk stadig vil lade sig tatovere. - Vi har tatoveret og dekoreret os selv i over 6000 år, så det er jo ikke sådan, at folk bare holder op med at lade sig tatovere. Men det bliver bare under dårligere kår, som i kældre eller i garager og med farver, der ikke er godkendt, siger Brian Grønhøj, som understreger, at der ikke findes dokumentation for, at nogen har fået kræft på grund af tatovering. Konkurrencer på festival En af dem, der lægger arm til tatovør-nålen på Nordic Inc Festivalen, er Helle Christensen, der er tatovør i Vejle. Det er ikke umiddelbart til at se, at der skulle være plads til yderligere en tatovering på hendes højre arm, der i forvejen er godt fyldt op med motiver, men ikke desto mindre er tatovøren i fuld sving med nålen. Det er fordi, at Henriette Christensen deltager i nogle af de konkurrencer, som også er en del af festivalen. Nordic Inc Festival varer til og med lørdag aften.

Referat:
I Arena Nord i Frederikshavn er der igen Nordic Inc Festival med masser af deltagende tatovører. Men måske står erhvervet til at skulle lukke, da de farvestoffer, der benyttes, mistænkes for at være kræftfremkaldende.